Diari Oficial de la Generalitat Valenciana


Sumari del DOGV 9910, del 07-08-2024 (2024/8262)

ANUNCI d'obertura del tràmit d'informació pública relatiu a la proposta per a la inclusió en l'Avantprojecte de Llei de Mesures Fiscals, de Gestió Administrativa i Financera i d'Organització de la Generalitat per a 2025, d'una modificació de la Llei 5/2019, de 28 de febrer, de la Generalitat, d'Estructures Agràries de la Comunitat Valenciana, mitjançant l'addició d'una disposició addicional tercera. Expedient normatiu: LEYMED24/Exercici 2025/CAGP.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9910

Data del DOGV
:   07-08-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/8262

CVE
:   ZRXK-Z-1408-5635

Data del document
:   23-07-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Anunci

De conformitat amb el que s'establix en els articles 14 i 16 de la Llei 4/2023, de 13 d'abril, de la Generalitat, de Participació Ciutadana i Foment de l'Associacionisme de la Comunitat Valenciana, s'anuncia l'obertura de tràmit d'informació pública a fi de donar audiència a tota la ciutadania per a arreplegar les seues aportacions en relació amb la següent proposta formulada per la Conselleria d'Agricultura, Ramaderia i Pesca per a la seua inclusió en l'Avantprojecte de llei de mesures fiscals, de gestió administrativa i financera, i d'organització de la Generalitat per a l'exercici 2025:

«Proposta d'inclusió en l'avantprojecte de Llei de mesures fiscals, de gestió administrativa i financera i d'organització de la Generalitat per a 2025, la següent proposta: l'addició de disposició addicional tercera en la Llei 5/2019, de 28 de febrer, de la Generalitat, d'Estructures Agràries de la Comunitat Valenciana, , amb la següent redacció»:

Disposició addicional tercera:

No podran implantar-se plantes fotovoltaiques de producció d’energia elèctrica i les seues infraestructures d’evacuació en el perímetre afectat per les bases definitives de la zona de concentració parcel·lària d’Aras de los Olmos, declarada d’utilitat pública i urgent execució pel Decret 25/1995, de 6 de febrer, del Govern Valencià. Esta limitació estarà en vigor fins a la presa de  possessió de les finques de reemplaçament i s’estendrà a una vigència de 20 anys a comptar de l’acte esmentat.

S’exceptua del compliment d’esta limitació la planta fotovoltaica de l’expedient ATALFE/2021/77, afectada per la Resolució de 15 de desembre de 2022, del Servici Territorial d'Indústria, Energia i Mines de València, per la qual s'atorga a l'Ajuntament d'Aras de los Olmos autorització d'implantació en sòl no urbanitzable, autorització administrativa prèvia i autorització administrativa de construcció, i s’aprova el pla de desmantellament i de restauració del terreny i entorn afectat de potència instal·lada de 636 kWn.

Per Acord del Consell, en la seua sessió del dia 16 d'abril de 2024, ha sigut declarada la urgència en la tramitació de l'esmentat avantprojecte de llei de mesures, pel que fa als tràmits preceptius de consulta pública prèvia i audiència ciutadana, declaració extensiva a la tramitació que han de realitzar les diferents conselleries en l'elaboració de les seues propostes de modificació normativa a incorporar en l'avantprojecte, per la qual cosa s'efectua l'anunci d'obertura del tràmit d'informació pública per termini de 10 dies naturals comptat a partir de l'endemà de la publicació del present anunci en el *Diari Oficial de la Generalitat Valenciana.*

La proposta de referència pot consultar-se en el portal de participació de la Generalitat

[https://gvaparticipa.gva.es,](https://gvaparticipa.gva.es, ) podent en el termini esmentat presentar les seues aportacions i opinions les persones i les organitzacions potencialment afectades per esta.

Les al·legacions, suggeriments o observacions es realitzaran, preferentment, a través del citat portal de participació. Per a l'adequada interpretació, valoració i, si escau, incorporació de les aportacions, s'haurà d'especificar l'article i l'apartat de la proposta al qual es referixen, la modificació que es proposa i les raons en les quals se sustenta. Podrà igualment acompanyar-se una proposta de redacció alternativa.

  

València, 23 de juliol de 2024

Mª Ángeles Ramón-Llin Martínez

Directora general de Producció Agrícola i Ramadera